
1. Kako beremo to knjigo?

Ta knjiga je vodnik.
[image: Ilustracija knjige, na kateri piše Vodnik po ZZRZI.]V vodniku so napisane pomembne informacije. V vodniku so informacije razložene.
V tem vodniku pišemo o
Zakonu o zaposlitveni rehabilitaciji in zaposlovanju invalidov.

Lahko branje
[image: Logotip lahkega branja.]Ta knjiga je napisana v lahkem branju.
To pomeni,
da jo lažje beremo in razumemo.

[image: Ilustracija povečevalnega stekla ali lupe.]Slike
Zraven besedila so slike. Slike nam pomagajo,
da bolje razumemo besedilo.

Spol
V knjigi uporabljamo moško slovnično obliko. To pomeni, da pišemo tako,
kot da govorimo samo moškim,
v bistvu pa govorimo vsem ljudem.
Pomembno!
V vodniku so napisane tiste stvari, ki zanimajo invalide,
ki potrebujejo zaposlitveno rehabilitacijo ali za invalide, ki delajo.

11

Poglavja

Vodnik ima 6 poglavij.
V vsakem poglavju predstavimo pomembne informacije.

[image: Ilustracija knjige na kateri piše Vodnik po ZZRZI.]Trenutno berete 1. poglavje.
Kako beremo to knjigo?
V tem poglavju piše,
kako so informacije v knjigi organizirane.

[image: Ilustracija knjige na kateri piše Zakon o zaposlitveni rehabilitaciji in zaposlovanju invalidov.]V 2. poglavju Vse o Zakonu o zaposlitveni rehabilitaciji in
zaposlovanju invalidov smo napisali vse kar morate vedeti o zakonu.

[image: Ilustracija stavbe, na kateri piše služba. Za vstop v stavbo sta narisana stopnišče in klančina.]V 3. poglavju Pomembne informacije
smo napisali,
kaj so tiste pomembne informacije, ki jih morate razumeti,
[image: Ilustracija osebe, ki sedi na pisarniškem stolu za mizo in tipka na tipkovnici pred računalniškim zaslonom s črnim ozadjem in belimi znaki. Prikazano je delovno okolje z elementi, kot so stol, miza, tipkovnica in monitor, ki poudarjajo aktivnost programiranja ali dela z računalnikom.]ko berete vodnik.

V 4. poglavju Zaposlitvena rehabilitacija
smo napisali vse kar morate vedeti o zaposlitveni rehabilitaciji.
Na primer:

· kaj je zaposlitvena rehabilitacija,
· komu lahko pripada,
· kako jo lahko dobi in
· kako se izvaja.

V 5. poglavju Programi socialne vključenosti
smo napisali, kaj so
programi socialne vključenosti in kdo jih lahko izvaja.

[image: Ilustracija osebe v poslovni obleki, ki ima v roki denar in dokument, na katerem piše pogodba.]V 6. poglavju Zaposlovanje invalidov
smo napisali,
kakšne so pravice invalidov, ko iščejo zaposlitev,
kje se lahko zaposlijo in kakšne pravice imajo
na delovnem mestu. V poglavju piše tudi,
katere ﬁnančne vzpodbude dobi
delodajalec za zaposlovanje invalidov.

2. Vse o Zakonu o zaposlitveni rehabilitaciji in zaposlovanju invalidov

Država je napisala in sprejela
Zakon o zaposlitveni rehabilitaciji in zaposlovanju invalidov.
Na kratko ime tega zakona napišemo kot ZZRZI. ZZRZI je kratica.
Črke ZZRZI so prve črke
vsake besede v imenu zakona:

ZAKON O ZAPOSLITVENI REHABILITACIJI IN
ZAPOSLOVANJU INVALIDOV
Ker ima zakon dolgo ime,
bomo v vodniku uporabljali kratico ZZRZI.

Kaj piše v ZZRZI?
Zakon je pomemben dokument.
V tem zakonu so zapisana pravila o zaposlitveni rehabilitaciji in
o zaposlovanju invalidov.
Ta pravila moramo upoštevati vsi, ki živimo v Sloveniji.
[image: Ilustracija knjige na kateri piše Zakon o zaposlitveni rehabilitaciji in zaposlovanju invalidov.]Ta pravila mora upoštevati tudi država.

[image: Ilustracija knjige na kateri piše Zakon o zaposlitveni rehabilitaciji in zaposlovanju invalidov.]V ZZRZI piše:

· kakšne oblike zaposlovanja invalidov poznamo.

· Kako država spodbuja zaposlovanje invalidov.

· Kako država z denarjem pomaga, da se invalidi lahko zaposlujejo.

· Kdo skrbi, da se ljudje in
država držijo tega zakona.



ZZRZI je pomemben za vse ljudi.
Še posebej pa je pomemben za invalide.


Zakaj je država napisala ZZRZI?

Država je napisala ZZRZI:
· ker je želela izboljšati zaposljivost invalidov. To pomeni, da je želela,
da bi več invalidov lažje dobilo službo.

· Ker je želela poskrbeti,
da se invalidi lahko zaposlujejo enako kot tisti, ki niso invalidi.



[image: Ilustracija osebe v poslovni obleki, ki ima v roki denar in dokument, na katerem piše pogodba.]Država skrbi,
da lahko delodajalci zaposlujejo invalide. Delodajalci so osebe ali organizacije.
Delodajalci so na primer podjetja, ki jim rečemo tudi ﬁrme,
ki delavcem dajejo delo.
Delavci za delo dobijo plačilo.



[image: Ilustracija dveh oseb. Višja oseba drži manjšo osebo za roko in s prosto roko kaže smer, v katero gresta.]Država tudi skrbi:
· da lahko invalidi obdržijo svoje službe ali da v teh službah napredujejo;
· da je na voljo vedno več služb za invalide;
· da delodajalce, ki zaposlijo invalide, nagradi z denarjem.

Več o tem,
kako država skrbi za zaposlovanje invalidov, piše v tem vodniku.

[image: Ilustracija knjige na kateri piše pravilnik.]Pravilnik
Država je napisala tudi pravilnik.
Pravilnik je tudi pomemben dokument.
V pravilniku so nekatere informacije bolj podrobno opisane kot v ZZRZI.

Ime pravilnika je:
Pravilnik o merilih in postopku za pridobitev statusa invalida, za priznanje pravice do zaposlitvene
rehabilitacije in za ocenjevanje zaposlitvenih možnosti invalidov ter o delu rehabilitacijskih komisij.

V pravilniku piše:
· kdaj lahko invalid dobi status invalida po ZZRZI;
· kakšni so koraki,
da lahko invalid dobi status invalida po ZZRZI;
· kdaj lahko invalid dobi pravico do zaposlitvene rehabilitacije;
· kako poteka ocenjevanje
zaposlitvenih možnosti invalidov;
· kako deluje rehabilitacijska komisija.

Kako država skrbi, da se vsi držijo ZZRZI?

[image: Ilustracija povečevalnega stekla ali lupe.]Država skrbi, da se vsi držijo ZZRZI:
· z nadzorom.
To pomeni, da država preverja, ali se vsi držijo zakona.

· Z zbiranjem podatkov.
V ZZRZI piše,
katere organizacije zbirajo podatke. Piše tudi,
katere podatke organizacije lahko zbirajo.
Na primer katere osebe imajo status invalida po ZZRZI.

· S kaznimi.
V ZZRZI piše,
da lahko organizacije prejmejo denarne kazni, če se ne držijo ZZRZI.




Pomembno!
V tem zakonu so napisane pravice invalidov.
Invalidi lahko dobijo pravice tudi po drugih zakonih.


3. Pomembne informacije

[image: Ilustracija dveh oseb, ki hodita proti vratom, na katerih piše zaposlitev. Ena oseba ima za oporo dve bergli.]Kaj je zaposlitvena rehabilitacija in zaposlovanje?

Na začetku moramo vedeti,
kaj je zaposlovanje in zaposlitev. Zaposlovanje so koraki,
kako oseba dobi službo. Zaposlitev je služba.
V službi ima oseba lahko različne naloge. To je odvisno od delovnega mesta,
na katerem je oseba zaposlena.

Zaposlitvena rehabilitacija je pravica invalidov. Pravica je pravilo, ki pravi,
kaj je dovoljeno ali zagotovljeno ljudem.

Zaposlitvena rehabilitacija pomaga invalidom:
· da se usposobijo za zaposlitev.
To pomeni, da invalidi pridobijo nova znanja, ki jim lahko pomagajo dobiti službo;
· da dobijo zaposlitev,
· da obdržijo zaposlitev, ki jo imajo,
· da napredujejo v zaposlitvi,
· da najdejo drugo zaposlitev,
· da dobijo bolj primerno zaposlitev.

[image: Ilustracije osebe v poslovni obleki in z očali, ki v eni roki drži svinčnik, v drugi pa torbo za dokumente.]Kdo so lahko strokovnjaki za zaposlitveno rehabilitacijo in zaposlovanje invalidov?

Strokovni delavci za zaposlitveno rehabilitacijo in zaposlovanje invalidov morajo biti strokovnjaki.

To pomeni, da morajo imeti o zaposlitveni rehabilitaciji in
zaposlovanju invalidov veliko znanja.




Strokovni delavci morajo imeti tudi posebno izobrazbo. Strokovni delavci:
· ki izvajajo zaposlitveno rehabilitacijo,
· ki delajo v invalidskih podjetjih,
· ki delajo v zaposlitvenih centrih,
· ki izvajajo programe socialne vključenosti,
se morajo vsako leto udeležiti izobraževanja.

Strokovni delavci na izobraževanju dobijo potrdilo, da so se ga udeležili.

Za organizacijo izobraževanj skrbita:
· Združenje izvajalcev zaposlitvene rehabilitacije v Republiki Sloveniji in
· Univerzitetni rehabilitacijski inštitut Republike Slovenije Soča.

O izobraževanjih morata organizaciji obvestiti državo.

Kdo so invalidi?

Invalidi so osebe s trajnimi:
· telesnimi okvarami,
· duševnimi okvarami,
· boleznimi.

Na primer invalidi so lahko osebe, ki težje vidijo, slišijo,
se gibljejo ali razumejo.

Invalidi zaradi različnih težav:
· težje dobijo službo,
· težje obdržijo službo,
· težje dobijo bolj primerno službo.



[image: Ilustracija dveh oseb v vsakodnevnih oblačilih. Ena oseba je na invalidskem vozičku, druga oseba v roki drži kartico ugodnosti za invalide.]

Status invalida po ZZRZI

Osebe, ki so invalidi,
lahko dobijo status invalida po ZZRZI.
[image: Ilustracije osebe na invalidskem vozičku, ki v roki drži dokument, na katerem piše status. Pod napisom je narisan znak za invalidski voziček.]Status invalida lahko invalidi dobijo tudi po drugih zakonih.

Status pomeni,
da lahko dobite posebne pravice.

Postopek,
kako lahko invalid dobi status invalida, je napisan v poglavju 4
Zaposlitvena rehabilitacija.

Prepovedana je diskriminacija!

Prav je,
da se invalidi zaposlijo,
[image: Ilustracija prikazuje dekle z očali in rdečim krilom, okoli katerega kažejo številni kazalci prstov. Namen ilustracije je prikazati občutek obtoževanja ali kritike s strani drugih.]zato je prepovedana diskriminacija pri zaposlovanju invalidov.

Diskriminacija je,
če se ljudem kršijo njihove pravice zaradi njihovih osebnih okoliščin.
Invalidnost je ena od osebnih okoliščin.

Osebne okoliščine so tiste lastnosti,
s katerimi se človek rodi in si jih ne izbere sam.
Osebne okoliščine so lahko tudi osebne lastnosti, ki jih človek pridobi po rojstvu.
Te lastnosti človek zelo težko spremeni.

Diskriminacija je lahko:
· slabo ravnanje,
· razlikovanje, drugačno obravnavanje,
· izključevanje ali
· poniževanje ljudi.

Prepovedana je diskriminacija invalidov:

· ko invalid išče zaposlitev.
To na primer pomeni,
da ga delodajalec ne sme zavrniti samo zato, ker je invalid.

· Ko je invalid zaposlen. To na primer pomeni,
da delodajalec ne sme invalidu
plačati manj denarja za njegovo delo samo zato, ker je invalid.

· Ko invalid izgubi službo.
To na primer pomeni,
da delodajalec ne sme invalida
odpustiti samo zato, ker je invalid.

4. Zaposlitvena rehabilitacija

Kaj je zaposlitvena rehabilitacija?

Zaposlitvena rehabilitacija je pravica invalidov. Zaposlitvena rehabilitacija je pomoč invalidom:

· da se usposobijo za zaposlitev.
To pomeni, da invalidi pridobijo nova znanja, ki jim lahko pomagajo dobiti službo;
· da dobijo zaposlitev;
· da obdržijo zaposlitev, ki jo imajo;
· da najdejo drugo zaposlitev;
· da dobijo bolj primerno zaposlitev.

Zaposlitvena rehabilitacija je za invalide pomembna. S pomočjo zaposlitvene rehabilitacije invalidi:

· lahko delajo,
· so bolje vključeni v svoje okolje,
· lahko dobijo denar - več o denarnih prejemkih piše v poglavju 4 Zaposlitvena rehabilitacija,
· [image: Ilustracija osebe, ki sedi na pisarniškem stolu za mizo in tipka na tipkovnici pred računalniškim zaslonom s črnim ozadjem in belimi znaki. Prikazano je delovno okolje z elementi, kot so stol, miza, tipkovnica in monitor, ki poudarjajo aktivnost programiranja ali dela z računalnikom.]so bolj samostojni.

[image: Ilustracija prikazuje diagram z naslovom "Rehabilitacijski načrt", ki ponazarja potek ali faze rehabilitacije s puščicami in različnimi oblikami. ]Zaposlitvena rehabilitacija poteka po načrtu. Ta načrt se imenuje rehabilitacijski načrt.

V rehabilitacijskem načrtu piše:
· kakšno pomoč bo invalid dobil;
· koliko časa bo invalid lahko imel pomoč;
· na kakšen način bo invalid dobil pomoč.


Kdo lahko dobi pravico do zaposlitvene rehabilitacije?

Pravico do zaposlitvene rehabilitacije lahko dobijo invalidi.
Invalidi morajo aktivno sodelovati v zaposlitveni rehabilitaciji.

To na primer pomeni:
· da morajo hoditi na sestanke,
· da morajo obiskovati izobraževanja in usposabljanja,
· da morajo povedati, kaj potrebujejo,
· da spremljajo svoj napredek,
· da sodelujejo pri iskanju zaposlitve.

Kdaj lahko dobi invalid pravico do zaposlitvene rehabilitacije?

Ali lahko invalid dobi pravico do zaposlitvene rehabilitacije je
odvisno od odgovorov na različna vprašanja:


· Kakšno bolezen ali invalidnost ima invalid?

· Ali invalid potrebuje zaposlitveno rehabilitacijo zaradi celostne rehabilitacije?

[image: Ilustracija stavbe, na kateri piše služba. Za vstop v stavbo sta narisana stopnišče in klančina.]Celostna rehabilitacija so koraki, ki ljudem pomagajo okrevati.

Na primer okrevanje telesa, dobro počutje in
iskanje novih prijateljev.

Del celostne rehabilitacije je tudi zaposlitvena rehabilitacija.

· Ali lahko invalid dobi novo službo, če se jo prilagodi?


· Kako družina in prijatelji pomagajo invalidu?

Katere storitve lahko invalid dobi pri zaposlitveni rehabilitaciji?

Zaposlitvena rehabilitacija so različne storitve. Storitve so dejanja, ki jih opravimo za druge.

Storitev zaposlitvene rehabilitacije je veliko. Storitve so na primer:
· pomoč invalidu pri ugotavljanju, kakšno delo si želi opravljati;
· pomoč invalidu pri iskanju službe;
· izdelava načrta, kako spremeniti delo, da ga bo invalid lažje opravljal;
· izdelava načrta opreme,
ki jo invalid potrebuje za delo;
· usposabljanje na delovnem mestu;
· možnost, da invalid obiskuje izobraževanja;
· ugotavljanje, kako uspešna je bila
zaposlitvena rehabilitacija za invalida;
· in še veliko drugih storitev.
Zanimivo!
Storitve zaposlitvene rehabilitacije lahko dobijo invalidi tudi kot pravico iz
drugih zakonov ali pravilnikov.
Invalid lahko dobi
storitve zaposlitvene rehabilitacije po ZZRZI, če ni dobil pravice do enake storitve po
kakšnem drugem zakonu.


Kdo skrbi za razvoj in izboljšanje storitev
zaposlitvene rehabilitacije?

Za razvoj in izboljšanje storitev
zaposlitvene rehabilitacije v Sloveniji skrbi URI Soča.
URI Soča je kratica za:
[image: Ilustracija stavbe, na kateri piše URI Soča. V stavbo je mogoče vstopiti po stopnicah ali po klančini.]UNIVERZITETNI REHABILITACIJSKI INŠTITUT REPUBLIKE SLOVENIJE SOČA.

URI Soča je zdravstvena in raziskovalna ustanova.

To pomeni,
da na URI Soča zdravijo ljudi.
Na URI Soča delajo tudi strokovnjaki, ki iščejo nove načine,
kako ljudem pomagati.

URI Soča skrbi za zaposlitveno rehabilitacijo. To pomeni, da URI Soča:
· določa, kako se izvaja zaposlitvena rehabilitacija;
· ugotavlja, kako se lahko storitve
zaposlitvene rehabilitacije izboljšajo;
· skrbi, da imamo v
Sloveniji strokovnjake za
zaposlitveno rehabilitacijo;
· skrbi, da je zaposlitvena rehabilitacija dobro in varno izvedena.
URI Soča ima tudi veliko drugih nalog.
URI Soča naloge zaposlitvene rehabilitacije opravlja za državo.

Pravica do denarnega prejemka

Invalid,
ki ima pravico do zaposlitvene rehabilitacije, ima lahko tudi pravico do denarja.

O tem, koliko denarja prejme invalid, je odvisno od:
· vrste,
· [image: Ilustracija stavbe, na kateri piše Zavod za zaposlovanje. Dostop v stavbo je mogoč po stopnicah ali po klančini.]obsega in
· trajanja zaposlitvene rehabilitacije.

O pravici odloča
Zavod Republike Slovenije za zaposlovanje.



Z denarjem lahko invalid plača stroške,
ki so nastali zaradi storitev zaposlitvene rehabilitacije.

Na primer plačilo:
· [image: Ilustracija karte za vlak in kovancev, ki prikazuje plačilo prevoza z vlakom.]javnega prevoza - na primer vozovnica za avtobus ali vlak,
· hrane,
· bivanja.

Invalid, ki sodeluje v zaposlitveni rehabilitaciji, lahko prejme tudi denarno nadomestilo.

To je denar, ki ga prejme invalid,
ker v času zaposlitvene rehabilitacije nima zaposlitve.

Kdo izvaja zaposlitveno rehabilitacijo?

Zaposlitveno rehabilitacijo lahko izvajajo različne organizacije.
Za izvajanje zaposlitvene rehabilitacije morajo organizacije imeti
posebno dovoljenje države.

Izvajalci zaposlitvene rehabilitacije so po vsej Sloveniji.


Pomembno!
Nekatere storitve zaposlitvene rehabilitacije lahko invalidu nudi njegov delodajalec.
Takrat invalid in delodajalec o tem podpišeta pogodbo.
Pogodba je dogovor.




[image: Ilustracija dveh oseb, od katerih ena v roki drži dokument, na katerem piše pogodba in predstavlja delodajalca. Druga oseba prejema pogodbo in predstavlja zaposlenega. Ilustracija prikazuje zaposlitev osebe.]

Koraki, kako do statusa invalida in zaposlitvene rehabilitacije


Zavod Republike Slovenije za zaposlovanje odloča o pravici do:
· statusa invalida in
· zaposlitvene rehabilitacije.

V besedilu bomo
Zavod Republike Slovenije za zaposlovanje imenovali Zavod za zaposlovanje.
Zavod za zaposlovanje odloča tudi o tem, ali je invalid zaposljiv.
V 4 korakih smo napisali, kaj mora invalid narediti,
da pridobi status invalida in
pravico do zaposlitvene rehabilitacije.

1. korak:
Na Zavod za zaposlovanje morate oddati vlogo

Na Zavod za zaposlovanje morate oddati vlogo:
· če želite pridobiti status invalida,
· če želite pridobiti pravico do zaposlitvene rehabilitacije. Vlogo dobite na Zavodu za zaposlovanje.

[image: Ilustracija dokumenta, na katerem piše vloga.]Vloga je dokument,
na katerega napišete, kaj želite.

Ob vlogi morate Zavodu za zaposlovanje oddati še druge dokumente:
· [image: Ilustracija treh dokumentov. Na enem dokumentu piše vloga, na drugem izvid, na tretjem odločba.]zdravniški izvid od osebnega zdravnika,
· dokumente, ki dokazujejo invalidnost.
Če že imate odločbo o invalidnosti, jo tudi oddate ob vlogi.
Odločba je dokument.
V odločbi piše, da ste invalid.
Pozor!
Če že imate odločbo
Zavoda za zaposlovanje za zaposlitveno rehabilitacijo,
ne potrebujete nove odločbe, če ponovno prosite za
storitve zaposlitvene rehabilitacije.

Na odločitev Zavoda za zaposlovanje se lahko pritožite.

2. korak:
Zavod za zaposlovanje prosi
rehabilitacijsko komisijo za mnenje

[image: Ilustracija štirih oseb, ki sedijo za dolgo mizo. Osebe predstavljajo člane rehabilitacijske komisije.]Ko Zavod za zaposlovanje od vas dobi vse dokumente,
jih pošlje strokovnjakom v rehabilitacijski komisiji.


Rehabilitacijska komisija je
skupina štirih strokovnjakov. V rehabilitacijski komisiji so:
· zdravnik medicine dela,
· strokovnjak za invalidsko varstvo,
· strokovnjak za zaposlovanje,
· strokovnjak za vrsto okvare ali bolezni invalida.

Če želite,
lahko v rehabilitacijski komisiji sodeluje tudi zaupnik ali
[image: Ilustracija prikazuje dva moška, enega v poslovnem kostumu z miselnim oblačkom narisanim nad glavo in drugega v belem plašču, ki mu šepeta na uho ter drži list z napisom "MNENJE" in rdečim žigom. Namen ilustracije je prikazati situacijo, kjer strokovnjak ali zdravnik posreduje pomembno mnenje ali nasvet poslovnemu človeku.]predstavnik invalidske organizacije.

Zaupnik je oseba, ki skrbi,
da rehabilitacijska komisija upošteva pravice invalida.

Strokovnjaki v rehabilitacijski komisiji se med seboj posvetujejo in
izdajo mnenje rehabilitacijske komisije.

Mnenje rehabilitacijske komisije

[image: Ilustracija dokumenta, na katerem piše mnenje.]Rehabilitacijska komisija izda mnenje. Mnenje je dokument,
v katerega strokovnjaki napišejo ali invalid lahko dobi:
· status invalida in
· pravico do zaposlitvene rehabilitacije.

[image: Ilustracija kupa listov, na katerih piše apr 2022, maj 2022, jun 2022. Listi predstavljajo koledar.]V mnenje napišejo tudi:
· katere storitve zaposlitvene rehabilitacije lahko dobi invalid in
· koliko časa bodo storitve
zaposlitvene rehabilitacije trajale.

Pri pripravi mnenja rehabilitacijska komisija upošteva:
· kako težka je invalidnost,
· invalidovo izobrazbo,
· invalidove delovne izkušnje in
· druge pomembne informacije.

Če rehabilitacijska komisija potrebuje več informacij o invalidu,
bo prosila za nove informacije. Informacije potrebuje,
da sprejme dobro odločitev. Rehabilitacijska komisija
Zavodu za zaposlovanje pošlje mnenje.
Na podlagi mnenja rehabilitacijske komisije Zavod za zaposlovanje napiše odločbo.

3. korak:
Odločba Zavoda za zaposlovanje

Odločba je dokument.
V odločbo Zavod za zaposlovanje napiše, ali je oseba dobila status invalida in
ali je dobila pravico do zaposlitvene rehabilitacije.

Pozor!
Če se pritožite na
odločbo Zavoda za zaposlovanje, rehabilitacijska komisija znova
pogleda vse dokumente.
Rehabilitacijska komisija ponovno izda mnenje,
ki je lahko enako ali
drugačno prvemu mnenju.
Pri drugem odločanju
rehabilitacijske komisije ne smejo sodelovati isti strokovnjaki,
ki so sodelovali pri prvem odločanju.



[image: Ilustracija dokumenta, na katerem piše odločba.]

4. korak:
Zavod za zaposlovanje napiše rehabilitacijski načrt

[image: Ilustracija dokumenta, na katerem piše rehabilitacijski načrt.]Ko invalid pridobi pravico do
zaposlitvene rehabilitacije z odločbo,
strokovnjaki na Zavodu za zaposlovanje skupaj z invalidom napišejo
rehabilitacijski načrt.

V rehabilitacijskem načrtu piše,
kako bo potekala zaposlitvena rehabilitacija. Vsak invalid dobi svoj rehabilitacijski načrt.
Rehabilitacijski načrt je napisan tako, da vsak invalid dobi tiste storitve,
ki jih potrebuje.

V rehabilitacijskem načrtu piše:
· katero storitev zaposlitvene rehabilitacije bo invalid dobil,
· kako pogosto bo imel invalid storitev,
· koliko časa bo trajala storitev,
· kako bo potekala storitev.

Rehabilitacijski načrt se lahko tudi spremeni.

[image: Ilustracija knjige, na kateri piše Pravilnik o merilih in postopku.]Koraki, kako pridobiti status invalida in pravico do zaposlitvene rehabilitacije so bolj natančno opisani v
Pravilniku o merilih in postopku za pridobitev statusa invalida, za priznanje pravice do zaposlitvene
rehabilitacije in za ocenjevanje zaposlitvenih možnosti invalidov ter o delu rehabilitacijskih komisij.

  Kaj se zgodi po zaposlitveni rehabilitaciji?	

Ocena zaposlitvene možnosti

Ko invalid zaključi zaposlitveno rehabilitacijo, Zavod za zaposlovanje napiše oceno.
Ocena se imenuje Ocena zaposlitvenih možnosti. V oceni Zavod za zaposlovanje ugotovi,
kakšno delo lahko invalid opravlja in
kakšne prilagoditve na delovnem mestu potrebuje.

Če Zavod za zaposlovanje ugotovi,
da invalid ne zmore dovolj dobro opravljati dela, napiše, da ni zaposljiv.
Takrat Zavod za zaposlovanje
napiše odločbo o nezaposljivosti. Če se z odločbo invalid ne strinja,
se lahko pritoži na Zavod za zaposlovanje.

Če se invalidova zmožnost za delo spremeni, lahko predlaga,
da Zavod za zaposlovanje znova
oceni njegovo zaposlitveno zmožnost.
Za novo oceno lahko prosi tudi invalidov delodajalec ali
izvajalec programa socialne vključenosti.
[image: Ilustracija osebe na vozičku, pred njo je narisan semafor z zeleno lučjo. Malo stran je narisana zelena zastavica z napisom delo. Ilustracija predstavlja invalida, za katerega je rehabilitacijska komisija ugotovila, da je zmožen za delo.
]

Pomoč pri iskanju dela

Po zaključeni zaposlitveni rehabilitaciji
Zavod za zaposlovanje invalidu pomaga iskati delo, ki je primerno zanj.

Dovoljenje za izvajanje
zaposlitvene rehabilitacije

Zaposlitveno rehabilitacijo izvajajo različne organizacije.
Za izvajanje zaposlitvene rehabilitacije
morajo imeti organizacije posebno dovoljenje.


[image: Ilustracija osebe v poslovni obleki, ki pred sabo v obeh rokah drži dokument z napisom dovoljenje.]Dovoljenje izvajalcem
zaposlitvene rehabilitacije izda država. Država organizacijam izda dovoljenje po posebnem postopku.
Temu postopku pravimo razpis. V razpisu piše,
kaj mora organizacija upoštevati, da ji država izda dovoljenje.

Vsaka organizacija se lahko na razpis prijavi samo enkrat.
Svojo prijavo lahko
organizacija tudi spremeni. V razpisu piše,
do kdaj lahko spremeni prijavo.

Ko se razpis zaključi,
mora država izbrati organizacije, ki bodo dobile dovoljenje za
izvajanje zaposlitvene rehabilitacije.
Država in organizacija podpišeta dogovor o izvajanju
zaposlitvene rehabilitacije.
Takemu dogovoru rečemo tudi pogodba. Država lahko dovoljenje tudi prekliče.
Kdaj to lahko naredi, piše v zakonu.

5. Programi socialne vključenosti

Programi socialne vključenosti so programi za invalide:

· [image: Ilustracija dokumenta, na katerem piše odločba.]ki so nezaposljivi.
Ti invalidi so dobili od Zavoda za zaposlovanje
odločbo o nezaposljivosti.

· Nimajo pravice do invalidske pokojnine.
Invalidska pokojnina je denar,
ki ga vsak mesec prejme invalid, ko preneha delati.

· Imajo motnje v telesnem in duševnem razvoju in se ne morejo vključiti v drug program.

Kako izgledajo programi socialne vključenosti?

Programe socialne vključenosti obiskujejo invalidi vsak delovni dan.
V programih socialne vključenosti skrbijo, da invalidi ohranjajo delovne sposobnosti. To pomeni, da skrbijo,
da invalidi vadijo znanja,
ki jih imajo za opravljanje različnih del. Na primer,
v programih socialne vključenosti invalidi:

· sestavljajo, lepijo, pakirajo in razvrščajo stvari,
· izdelujejo izdelke,
· čistijo, popravljajo,
· pomagajo kmetom,
· se učijo novih stvari,
· sodelujejo v športnih aktivnostih,
· se pogovarjajo in družijo.



[image: Ilustracija osebe, ki sedi za delovno mizo in pakira izdelke v večjo škatlo.]

Kdo lahko izvaja program socialne vključenosti?

[image: Ilustracija osebe s tablo v roki. Na tabli piše izvajalec. Ilustracija predstavlja izvajalca programov socialne vključenosti.]Država izbere ljudi ali organizacije, ki bodo izvajali programe
socialne vključenosti.
Pravimo jim
izvajalci programov socialne vključenosti. Država izvajalce izbere tako,
da objavi razpis.
Tisti, ki želijo postati izvajalci, se lahko na razpis prijavijo.
Država izmed vseh,
ki se prijavijo na razpis, izbere tiste,
ki lahko izvajajo
programe socialne vključenosti.

[image: Ilustracija dokumenta, na katerem piše odločba. Ob dokumentu je na vsaki strani narisana roka z dvignjenim palcem.]Z izvajalci država podpiše pogodbo. Pogodba je dogovor,
kako bo izvajalec izvajal
program socialne vključenosti. V pogodbi je tudi napisano,
koliko bo država plačala izvajalcu za
izvajanje programov socialne vključenosti.

6. Zaposlovanje invalidov

Invalidi lahko opravljajo različna dela in
se zaposlujejo na različnih delovnih mestih. Invalidi lahko delajo v običajnih službah.
Invalidi lahko delajo tudi v
invalidskih podjetjih in zaposlitvenih centrih.

V tem poglavju si lahko preberete vse o pravicah invalidov:
· v običajni zaposlitvi,
· v podporni zaposlitvi,
· v zaščitni zaposlitvi.

Preberete si lahko tudi informacije:
· o invalidskih podjetjih,
· o zaposlitvenih centrih,
· o kvotah za zaposlovanje invalidov,
· [image: Ilustracije osebe v delovni obleki, s klobukom in škarjami v rokah, ki obrezuje drevo.]o vzpodbudah za zaposlovanje invalidov.

  Običajna zaposlitev	

[image: Ilustracija osebe, ki sedi za mizo in iz rož dela šopek.]Pomembno je, da imajo invalidi pri
zaposlovanju enake možnosti kot vsi ostali.

Invalidi imajo pri zaposlovanju posebne pravice.
[image: Ilustracija kupa listov. Na listih so napisana imena mesecev in odpadajo iz bloka. Listi predstavljajo koledar.]Te posebne pravice so napisane v ZZRZI.


Poskusno delo
Poskusno delo traja nekaj mesecev.
Med poskusnim delom delodajalec preverja, ali je delavec dobro opravljal delo.
Delavec med poskusnim delom ugotavlja, ali je zadovoljen z zaposlitvijo.
Med poskusnim delom delavec lažje poda odpoved.
Med poskusnim delom delodajalec lažje odpusti delavca.

Če se invalid zaposli pri delodajalcu, pri katerem je že delal,
mu delodajalec ne sme
določiti poskusnega dela.

Poslabšanje stanja
Če se invalidu stanje zaradi svoje invalidnosti poslabša, lahko dobi pravice iz drugih
zakonov in pomembnih dokumentov. Tako država zavaruje invalide.

  Varna delovna mesta	

Delodajalci morajo poskrbeti,
da se držijo pravil o zaposlovanju invalidov. Tem pravilom se reče
Kodeks Mednarodne organizacije dela o ravnanju z invalidnostjo na delovnem mestu.
Delodajalci morajo poskrbeti,
[image: Ilustracija knjige z napisom "Kodeks" in modrim simbolom osebe na invalidskem vozičku.]da imajo invalidi pri zaposlovanju enake možnosti kot tisti,
ki niso invalidi.
Če želijo delodajalci zaposliti invalida, morajo poskrbeti,
da bo invalid delal na varnem delovnem mestu.


Pravica do denarnega nadomestila

[image: Ilustracija z upodobitvijo denarja, vključno z zelenimi bankovci in zlatimi kovanci. Namen ilustracije je prikaz finančnih sredstev, ki predstavljajo denarno nadomestilo.

]Invalid lahko prejema denarno nadomestilo zaradi invalidnosti ali
zaradi brezposelnosti.
Oseba je brezposelna takrat, ko nima službe.
Če invalid prejema to denarno nadomestilo in se zaposli za krajši delovni čas,
lahko obdrži en del denarnega nadomestila.

[image: Ilustracije ure.]Krajši delovni čas pomeni,
da dela oseba manj kot 8 ur na dan. Lahko dela na primer 4 ure na dan.

Odpoved pogodbe o zaposlitvi

[image: Ilustracija osebe, ki pred seboj v obeh rokah drži dokument, na katerem piše odpoved.]Pogodba o zaposlitvi je dogovor med delavcem in delodajalcem.
Odpoved pomeni,
da se delavec ali delodajalec ne želi več držati dogovora.
Če delavec poda odpoved, pomeni, da ne želi več delati za delodajalca.
Če delodajalec poda odpoved delavcu, pomeni, da ne želi,
da delavec dela zanj.

Delodajalec ne sme invalida odpustiti zaradi tega,
ker ne zmore opravljati dela, zaradi svoje invalidnosti.
To velja tudi,
če invalid nima statusa delovnega invalida. Če se invalidu zgodi,
da zaradi svoje invalidnosti ne zmore več opravljati dela,
mu mora delodajalec ponuditi
drugo delo in drugo pogodbo o zaposlitvi, ki ustreza njegovi izobrazbi in
delovnim sposobnostim.

Pravica invalida do drugega delovnega mesta

Če invalid ne zmore več opravljati svojega dela zaradi invalidnosti,
ima pravico do drugega delovnega mesta. To velja tudi,
če delodajalec nima več dela za invalida.
Delodajalec mora takemu invalidu ponuditi drugo delovno mesto.
Drugo delovno mesto mora biti takšno, da ga lahko invalid opravlja glede na
njegove delovne sposobnosti in
za katerega ima invalid ustrezno izobrazbo. Delodajalec lahko poskrbi tudi,
da invalid dobi delo pri drugemu delodajalcu.

Pomembno je,
da invalid dobi službo za nedoločen čas.
To pomeni, da lahko invalid opravlja to delo, dokler on ali delodajalec ne prekine
pogodbe o zaposlitvi.
42



Lahko se zgodi,
da delodajalec invalidu ne more
ponuditi drugega delovnega mesta ali
delovnega mesta pri drugem delodajalcu.

Če posebna komisija ugotovi, da je to res, potem lahko delodajalec invalida odpusti.




[image: Ilustracija osebe v poslovni obleki z dokumentom v levi roki. Na dokumentu piše odpoved.]

44

43

  Podporna zaposlitev	

Invalidi,
ki lahko delajo v običajnem delovnem okolju, se lahko zaposlijo na delovnem mestu,
kjer se jim nudi podpora.
Taki zaposlitvi pravimo podporna zaposlitev.
[image: Ilustracija osebe v delovni obleki in s kladivom v roki. Oseba stoji na dvigalu.]O tem, da je invalid zaposljiv le v podporni zaposlitvi,
odloča Zavod za zaposlovanje.

Za podporno zaposlitev morata invalid in delodajalec
izpolnjevati posebne pogoje. Na primer invalid mora imeti znanja in sposobnosti,
da lahko opravlja delo.
Delodajalec mora biti pripravljen,
da bo lahko invalidu prilagodil delovno okolje.

Invalidi, ki se zaposlijo na
podpornem delovnem mestu, dobijo posebne pravice.
Te pravice dobi invalid,
ko z delodajalcem sklene pogodbo o zaposlitvi. Vse pravice so napisane v pogodbi.
Pogodba je dogovor med delavcem in delodajalcem.

Invalid,
ki dela na podpornem delovnem mestu, dobi pomoč za opravljanje svojega dela.
Delavcu invalidu delodajalec prilagodi okolje, v katerem dela.
Na primer z:
novimi tehničnimi pripomočki, dvižno mizo. Delodajalec mu prilagodi tudi delo.
Na primer: nove delovne naloge, ﬂeksibilen urnik dela.

Pomoč pri podpori delavca invalida dobi tudi njegov delodajalec.
Pomoč nudijo strokovnjaki za zaposlovanje invalidov.



[image: Ilustracija dveh oseb, od katerih ena oseba pripravlja darilne vrečke. Druga oseba sedi zraven prve osebe in predstavlja njeno podporo in možnost pomoči.]

  Zaščitna zaposlitev	

Invalidi, ki zaradi svoje invalidnosti ne
zmorejo delati na običajnem delovnem mestu,
se lahko zaposlijo na zaščitenem delovnem mestu.
Zaščitena delovna mesta so v
invalidskih podjetjih ali zaposlitvenih centrih.
Zaščiteno delovno mesto je posebej prilagojeno invalidu. To pomeni,
da lahko invalid kljub omejitvam nadaljuje z delom.
Invalid,
ki se zaposli na
zaščitenem delovnem mestu ima pravico do
strokovne pomoči in do drugih storitev.
Na primer: usposabljanja za delo, psihološka pomoč.




[image: Ilustracija osebe, ki sedi za pisalno mizo in dela z računalnikom.]

Zaposlitveni centri

Zaposlitveni centri so delodajalci, ki dobijo dovoljenje države.
Zaposlitveni centri imajo določena
zaščitena delovna mesta za invalide. Občine skrbijo,
da pri njih delujejo zaposlitveni centri.

Država pomaga zaposlitvenim centrom, da lahko delujejo.

[image: Ilustracija stavbe, na kateri piše zaposlitveni center. Dostop v stavbo je možen po klančini.]Zaposlitveni centri morajo imeti vsaj 5 zaposlenih na
zaščitenem delovnem mestu in vsaj enega strokovnega delavca. Strokovni delavec je oseba,
ki pomaga invalidu.
Zaposlitveni centri morajo
zaposlenim invalidom zagotoviti delo in vse njihove pravice.

Invalidska podjetja

Invalidsko podjetje je podjetje,
v katerem so zaposleni tudi invalidi,
ki ne morejo delati v običajnem delovnem okolju.
V invalidskem podjetju mora biti zaposlenih skoraj polovica invalidov.
Zaposleni morajo biti tudi strokovni delavci, ki pomagajo invalidom.
Podjetje lahko postane invalidsko podjetje, ko dobi dovoljenje od države.

V ZZRZI piše,
kako lahko podjetje postane invalidsko podjetje. To pomeni, da je država napisala,
kakšna so pravila in koraki,
da lahko podjetje postane invalidsko podjetje. V ZZRZI piše tudi,
kako se podjetju odvzame
status invalidskega podjetja.

[image: Ilustracija stavbe, na kateri piše invalidsko podjetje in dobrodošli.]

[image: Ilustracija osebe v poslovni obleki. Na kravati je napisana številka 20. Oseba predstavlja delodajalca, ki zaposluje 20 oseb.]Kvotni sistem zaposlovanja invalidov

Delodajalci morajo zaposlovati invalide.
Invalidska podjetja in zaposlitveni centri že zaposlujejo veliko invalidov.

Če ima delodajalec 20 ali več zaposlenih, mora zaposliti določeno število invalidov. Temu številu pravimo kvota.

Šteje se, da je delodajalec zaposlil invalida:
· če je invalid zaposlen za vsaj polovični delovni čas.
To pomeni, da dela vsaj 4 ure vsak dan.
· Če je invalida posebej zavaroval kot invalida.

Država določi,
[image: Ilustracija kovancev in bankovcev, ki predstavljajo nadomestilo. To je denar, ki ga mora delodajalec plačati, če ne zaposluje dovolj invalidov.]kakšna je kvota za zaposlovanje invalidov. Če delodajalec ne zaposli dovolj invalidov, mora plačati nadomestilo.
Nadomestilo je denar.

Nadomestilo lahko plača na dva načina:
· Delodajalec lahko podpiše pogodbo z
invalidskim podjetjem ali zaposlitvenim centrom.
To pomeni, da plača invalidskemu podjetju ali zaposlitvenemu centru,
da zanje opravijo delo.
Tako lahko plača državi manj nadomestila, saj omogoča drugim invalidom,
da imajo delo.
· Delodajalec plača državi nadomestilo.

Vzpodbude za zaposlovanje invalidov

Državi je pomembno, da invalidi dobijo zaposlitev. Država zato pomaga delodajalcem,
da lažje zaposlijo invalida.
Veliko vzpodbud je opisanih v tem vodniku.

Država lahko delodajalcem pomaga na različne načine:
· s subvencijo plač invalidov.
[image: Ilustracija bankovcev, ki predstavljajo vzpodbude države za delodajalce, ki zaposlujejo invalide.]To pomeni, da država da denar delodajalcu,
delodajalec pa ta denar nameni za plačo invalidov.

· Z denarjem za prilagoditev delovnega mesta in delovnega okolja.
Na primer da lahko delodajalec kupi klančino, dvigalo ali drugo posebno opremo.

· Z denarno nagrado,
[image: Ilustracija dveh oseb, od katerih ena oseba odpira vrata drugi osebi. Na vratih piše zaposlitev.]če delodajalec zaposluje več invalidov, kot bi moral.

· Z denarno nagrado,
če delodajalec ustvari nova delovna mesta za invalide.

· In tudi druge vrste vzpodbude.

V ZZRZI piše več o
vzpodbudah za zaposlovanje invalidov.
Te informacije so pomembne za delodajalce.

Sklad Republike Slovenije za
vzpodbujanje zaposlovanja invalidov.

Zato, da lahko država zagotovi denar,
s katerim pomaga pri zaposlovanju invalidov, je ustanovila posebni sklad.

Za sklad skrbi:
· Zavod za pokojninsko in
invalidsko zavarovanje Slovenije in
· Zavod za zaposlovanje.

Iz sklada lahko država, na primer:
· plača del plače za invalide.
· Plača prilagoditve delovnega okolja in pripomočke za delo.

[image: Ilustracija vreče iz katere letijo bankovci. Vreča z bankovci predstavlja denar, ki ga država da za podpiranje zaposlovanja invalidov.]

Konec vodnika in viri

Vodnik smo pripravili na
podlagi originalnega zakona. Originalni zakon smo dobili na spletni strani
Pravno-informacijski sistem Republike Slovenije.

Pri pripravi tega vodnika
smo si pomagali tudi z nekaj knjigami, ki so tudi napisane v lahkem branju:
· Lahko berljiva Ustava Republike Slovenije.
· Zloženka Zagovornika načela enakosti o prijavi diskriminacije v lahkem branju.
· Zakonu o socialnem vključevanju invalidov v lahkem branju.

